Αυστραλιανές ομοσπονδιακές εκλογές 2016

Οι  ομοσπονδιακές εκλογές του 2016 ήταν εκλογές που διεξήχθησαν  στην Αυστραλία με τη διάλυση όλης της Γερουσίας, για πρώτη φορά από τις εκλογές του 1987. Η ψηφοφορία έγινε στις 2 Ιουλίου και οι εκλογές έγιναν πρόωρα, καθώς κανονικά ήταν προγραμματισμένες πριν τον Ιανουάριο του 2017.

Εξελέγησαν όλα τα 226 μέλη του 45ου Κοινοβουλίου, έπειτα από την παράταση της προεκλογικής εκστρατείας (συνολικά διήρκεσε οκτώ εβδομάδες).

Ο συνασπισμός του πρωθυπουργού Μάλκολμ Τέρνμπουλ κατέλαβε 76 έδρες στη Βουλή, οι Εργατικοί 69, οι Πράσινοι μία έδρα και οι ανεξάρτητοι 2 έδρες. Μία έδρα κατέλαβε το κόμμα του ελληνικής καταγωγής Νικ Ξενοφών. Τα τελικά αποτελέσματα οριστικοποιήθηκαν και ανακοινώθηκαν έπειτα από μία εβδομάδα περίπου.

 Πλαίσιο 
Η προκήρυξη των εκλογών έγινε πρόωρα τον Μάρτιο του 2016 από τον ηγέτη του Φιλελεύθερου Κόμματος Μάλκολμ Τέρνμπουλ, προκειμένου να σταθεροποιήσει την πλειοψηφία του κόμματός του στη Γερουσία.
Η προεκλογική εκστρατεία κύλησε μάλλον ανιαρά και στις κάλπες κλήθηκαν περίπου 16 εκατομμύρια ψηφοφόροι. Η έκβαση της ψηφοφορίας εξαρτήθηκε από τις επιστολικές ψήφους (περίπου 30% του συνόλου). Για τον λόγο αυτό, από τα πρώτα αποτελέσματα δεν ήταν ξεκάθαρο ποιο κόμμα θα κέρδιζε την αυτοδυναμία. Ο συντηρητικός συνασπισμός του Φιλελεύθερου πρωθυπουργού Μάλκολμ Τέρνμπουλ ανακηρύχθηκε νικητής των εκλογών, έπειτα από μιάμιση εβδομάδα. Νωρίτερα, την ήττα του στις εκλογές παραδέχθηκε ο αρχηγός του Εργατικού Κόμματος, Μπιλ Σόρτεν.

Η αστυνομία ανακοίνωσε τη διενέργεια έρευνας με αφορμή τις καταγγελίες για πολιτική απάτη, μέσω της αποστολής τηλεφωνικών μηνυμάτων που εστάλησαν σε ψηφοφόρους, ενώ είχε αρχίσει η εκλογική διαδικασία.

 Νέο σύστημα ψηφοφορίας
Στις εκλογές του 2016 επίσης για πρώτη φορά εφαρμόστηκε ένα νέο σύστημα ψηφοφορίας για την ανάδειξη των μελών της Γερουσίας, σε αντικατάσταση της ψηφοφορίας με ομαδικά ψηφοδέλτια (group voting tickets). Το νέο σύστημα είναι η προαιρετική ψήφος (optional preferential voting). Στο σύστημα αυτό οι ψηφοφόροι σημειώνουν την προτίμησή τους σε έναν υποψήφιο (που έχει ως αποτέλεσμα να ψηφίζουν σαν να ψήφιζαν με το πλειοψηφικό σύστημα) ή σε όλους τους υποψήφιους ή σε οποιονδήποτε αριθμό μεταξύ των υποψηφίων. Παρότι δεν απαιτείται πλήρης αρίθμηση, στο σύστημα της προαιρετικής ψήφου, οι ψηφοφόροι που έχουν μία επιλογή δεν σημειώνουν σταυρό ή "τικ" αλλά τον αριθμό '1'.

Αποτελέσματα
Βουλή των Αντιπροσώπων
Συμμετοχή 90,98% (Υποχρεωτική ψηφοφορία) — αποχή, ανεπίσημα 5,05% Κόμμα Ψήφοι % Μετατόπιση Έδρες Μεταβολή Αυστραλιανό Εργατικό Κόμμα4.702.296 34,73 +1,35 69 +14 Συνασπισμός Φιλελευθέρων/Εθνικών           Φιλελεύθερο Κόμμα της Αυστραλίας3.882.905	 28,67 -3,35 45 -13 Φιλελεύθερο Εθνικό Κόμμα  (QLD)1.153.736 8,52 −0,40 21 -1 Εθνικό Κόμμα της Αυστραλίας624.555 4,61 +0,32 10 +1 Φιλελεύθερο Κόμμα της Υπαίθρου (NT)32.409	 0,24 -0,08 0 -1 Αυστραλιανοί Πράσινοι1.385.650	 10,23 +1,58 1 0 Ομάδα Νικ Ξενοφών250.333 1,85 +1,85 1 +1Αυστραλιανό Κόμμα του Κάτερ72.879	0,54 -0,50 1 0 Ενωτικό Κόμμα Πάλμερ315	 0,00 -5,49 0 -1 Ανεξάρτητοι380.712	 2,81 +1,44 2 0 Λοιποί 1.055.311 7,79 +3,28 0 0 Σύνολο 13.541.101     150 Δικομματική ψήφος Συνασπισμός Εθνικών/Φιλελευθέρων 6.818.824 50,36 -3,13 76 -14 Αυστραλιανό Εργατικό Κόμμα 6.722.277 49,64 +3,13 69 +14

Ανεξάρτητοι: Άντριου Γουίλκι και Κάθι Μακ Γκάουαν.

 Γερουσία 
Συμμετοχή 91,90% (υποχρεωτική ψηφοφορία) — αποχή ανεπίσημα 3,94%
 Κόμμα Ψήφοι % Μετατόπιση Έδρες κερδισμένες Μεταβολή Αυστραλιανό Εργατικό Κόμμα 4.123.084 29,79 +0,16 26 +1 Συνασπισμός Εθνικών/ΦιλελευθέρωνΦιλελεύθερο /Εθνικό Κόμμα, κοινό ψηφοδέλτιο 2.769.426 20,01 −1,32 10 ±0 Φιλελεύθερο Κόμμα της Αυστραλίας 1.066.579 7,71 +0,77 14 −2 Φιλελεύθερο Εθνικό Κόμμα της Κουίνσλαντ 960.467 6,94 −1,16 5 −1 Φιλελεύθερο Κόμμα της Υπαίθρου 37.156 0,27 −0,05 1 ±0 Εθνικό Κόμμα της Δυτικής Αυστραλίας 34.618 0,25 −0,06 0 ±0 Αυστραλιανοί Πράσινοι 1.197.657 8,65 −0,58 9 −1 Ένα Έθνος της Πολίν Χάνσον 593.013 4,29 +3,76 4 +4 Ομάδα Νικ Ξενοφών 456.369 3,30 +1,37 3 +2 Φιλελεύθερο Δημοκρατικό Κόμμα 298.915 2,16 −1,59 1 ±0 Κόμμα Δικαιοσύνης του Ντέρικ Χιντς 266.607 1,93 +1,93 1 +1 Κόμμα Πρώτα η Οικογένεια 191.112 1,38 +0,26 1 ±0 Δημοκρατικό Εργατικό Κόμμα 94.510 0,68 −0,18 0 −1 Δίκτυο Τζάκι Λάμπι 69.074 0,50 +0,50 1 +1 Αυστραλιανό Κόμμα Κινήτρων (Australian Motoring Enthusiast Party) 53.232 0,38 −0,12 0 −1 Ενωτικό Κόμμα Πάλμερ 26.210 0,19 −5,42 0 −3 Λοιποί 1.600.871 11,57 +1,25 0 ±0 Σύνολο 13.838.900   76 

 Επαναληπτική εκλογή στην περιφέρεια Μπάτμαν, 2018 
Τον Φεβρουάριο του 2018 ο Εργατικός Ντέιβιντ Φίνεϊ παραιτήθηκε από βουλευτής. Ως αποτέλεσμα, στις 17 Μαρτίου 2018 διεξήχθη επαναληπτική εκλογή για μία έδρα στην περιφέρεια Μπάτμαν. Ο Εργατικός Γκεντ Κίρνεϊ, κέρδισε τις εκλογές λαμβάνοντας 33.426 ψήφους και ποσοστό 42,7%.

 Παραπομπές

2016
Κατηγορία:Εκλογές του 2016